રિટેલ બિઝનેસમાં વોરંટી (અથવા ‘વધારાની વોરંટી’) સામાન્ય ઉપયોગની સ્થિતિ હેઠળ પ્રોડક્ટની વિશ્વનિયતાની ગેરંટીનો ઉલ્લેખ કરે છે. તેને ‘વધારા’ની વોરંટી કહેવામાં આવે છે, કારણ કે તે વેચાણની તારીખ પછીના કેટલાંક સમય પછી થતી ક્ષતિને આવરી લે છે. ખરીદીના નિર્ધારિત સમયગાળામાં પ્રોડક્ટ્સ યોગ્ય કામ કરતી ન હોય તો ઉત્પાદક કે વિતરક માટે પ્રોડક્ટને બદલી આપવી, રિપેર કરવી કે રિફંડ આપવું જરૂરી બને છે. આવી વોરંટીમાં સામાન્ય રીતે ‘કુદરતી આપત્તિ’ માલિક દ્વારા દુરુપયોગ, ખરાબ હેતુ સાથે નાશ, વેપારી ઉપયોગ અથવા સામાન્ય વ્યક્તિગત ઉપયોગની યાંત્રિકી નિષ્ફળતા બહારની કોઇપણ બાબતનો સમાવેશ થતો નથી. મોટા ભાગની વોરંટીમાં ઘસારો થતો હોય તેવા પાર્ટસ અને જેનો ઉપયોગ ખતમ થઈ જવાથી સમયાંતરે બદલવાની જરૂર પડતી હોય તેવા પાર્ટસ (ઉદાહરણ તરીકે વાહનના ટાયર અને લુબ્રિકેશન)ને બાકાત રાખવામાં આવે છે. વધારાની વોરંટીનો ખરીદ ભાવમાં સમાવેશ કરી શકાય છે અથવા વધારાની ફરી સાથે વોરંટીનો વિકલ્પ આપી શકાય છે અને તેને વાર્ષિક ધોરણે લંબાવી શકાય છે અથવા પ્રોડક્ટની ‘લાઇફટાઇમ’ જેવા સંદિગ્ધ શબ્દનો ઉપયોગ કરી શકાય છે.


થર્ડ પાર્ટી વોરંટી પ્રોવાઇડર્સ સંખ્યાબંધ પ્રોડક્ટ માટે વૈકલ્પિક ‘વધારાની વોરંટી’ સમજૂતી ઓફર કરે છે. પ્રોડક્ટ્સ માટે વીમાનો કોન્ટ્રાક્ટ તેનું ઉદાહરણ છે. શ્રેણીબદ્ધ નાના, સ્વ-વીમિત કંપનીઓ તેમજ બેસ્ટ બાય અને સર્કિટ સિટી જેવા મોટી અને જાણીતી સ્ટોર ચેઇન મારફતે આવી થર્ડ પાર્ટી વોરંટી આપવામાં આવે છે. સામાન્ય વીમા પોલિસીની જેમ કંપનીઓ એવી આશા રાખે છે કે પ્રોડક્ટ વિશ્વસનીય છે, અને વોરંટીની જરૂર પડશે નહીં અથવા ક્લેમના સંદર્ભમાં વધારે ખર્ચ થશે નહીં. કેટલીક થર્ડ પાર્ટી કંપનીઓ જેટીએફ (JTF) બિઝનેસ સિસ્ટમ જેવી તેમના પોતાની સર્વિસ ઓફર કરે છે. આવી કંપનીઓ ક્ષતિગ્રસ્ત ભાગને દૂર કરે છે અને બદલી આપવા માટે ઉત્પાદકને પરત મોકલાવે છે.

વધારાની વોરંટીને સામાન્ય રીતે ઉત્પાદક મારફત નહીં, પરંતુ સ્વતંત્ર સંચાલકો મારફત પૂરી પાડવામાં આવે છે. કેટલાંક કિસ્સામાં ખરીદી અને /અથવા સર્વિસના સ્થળની બહાર કંપની પાસેથી પ્રોડક્ટની ખાતરીના લાભને કારણે તે ગ્રાહકો માટે લાભકારક હોઈ શકે છે. ઉદાહરણ તરીકે જો ઓટો વોરંટી કાર ડીલરશીપ મારફતે પૂરી પાડવામાં આવી હોય તો તે સામાન્ય રીતે પેટા કોન્ટ્રાક્ટ આધારિત વોરંટી (ઘણીવાર સૌથી નીચી ઓફર સાથે રિટેલર પાસેથી) હોય છે, જેમાં વાહનોનું રિપેરિટંગ સૌથી નીચા ભાવે થાય છે, તેનાથી ઘણીવાર સર્વિસ, મજૂરીના દર સાથે સમાધાન અને પાર્ટસ નીચા ધોરણોના હોય તેવી શક્યતા હોય છે. ઘણીવાર આવી વોરંટીમાં રિપેરિંગ વખતે અણધાર્યો વધારો ખર્ચ પણ થઈ શકે છે, જેમકેઃ 
-વોરંટીની શરતોની બહાર અનપેક્ષિત સર્વિસ પૂરી પાડવામાં આવે 
-આવરી ન લેવાયા હોય તેવા પાર્ટસ અને મજૂરીના દર 
-સંપૂર્ણ બીલની ચુકવણી, પછીથી ડીલરશીપ/વોરંટી ક્લેમ ઓફિસ મારફત વળતરની વ્યવસ્થા થાય છે. 
કેટલાંક મેકેનિક્સ અને ડીલર સર્વિસ સેન્ટર્સ ડીલરશીપ વોરંટી પૂરી ન થાય ત્યાં સુધી જરૂરી હોય તેવા રિપેરિંગને મોકૂફ રાખે અથવા પડતું મુકે છે, જેથી તેમની પોતાની (ઇન-હાઉસ) વોરંટી હેઠળ રિપેરિંગનો ખર્ચ ન થાય અથવા સામાન્ય શોપના દર (ઊંચા) લાગુ કરી શકાય.


અમેરિકા અને કેનેડા
ગર્ભિત વોરંટી
હોમ વોરંટી
‘‘રજૂઆત અને વોરંટીઝ’’